b'\n_START_ARTICLE_\nOslo Middelalderfestival\n_START_PARAGRAPH_\nOslo Middelalderfestival er en stiftelse som blev oprettet den 31. januar 1994 med form\xc3\xa5l at foretage \xc3\xa5rlige markeringer af middelalderbyen i Oslo med et middelaldermarked og festival. Tidligere ordf\xc3\xb8rer Albert Nordengen var foreningens formand fra oprettelsen og frem til sin d\xc3\xb8d i 2004. Stiftelsen har arrangeret en to dages festival i Middelalderparken p\xc3\xa5 S\xc3\xb8renga i Oslo hvert \xc3\xa5r siden starten. H\xc3\xb8jdepunktet var ved Oslos 1000-\xc3\xa5rsjubil\xc3\xa6um p\xc3\xa5 St. Hallvards dag den 15. maj 2000, festivalen var da et gratis arrangement, og politiet talte over 100.000 bes\xc3\xb8gende. _NEWLINE_I 2014 flyttet projektledelsen festivalen til Akershus f\xc3\xa6stning._NEWLINE_Fra 2008 har Henrik H\xc3\xb8ie og Cathrine Kleivdal v\xc3\xa6rt projektledere for festivalen, og har skabt et program med flere specialkomponerede v\xc3\xa6rker og aktiviteter. Foruden markedsplads tilbyder festivalen koncerter, teater og g\xc3\xb8glerforestillinger, danseopvisninger og fort\xc3\xa6llestunder, foredragsserier og historiske omvisninger. Det er er blevet skrevet flere dramatiske bestillingsv\xc3\xa6rker til omr\xc3\xa5det, og festivalledelsen har udviklet et eget program for b\xc3\xb8rn og unge, med prinsesse- og ridderskole, tidsrejser, fort\xc3\xa6ller- og teaterforestillinger, ridderkampe og -leger. Festivalen l\xc3\xa6gger v\xc3\xa6gt p\xc3\xa5 at tilbyde publikum mad som bygger p\xc3\xa5 middelalderens r\xc3\xa5varer og opskrifter._NEWLINE_Pga jernbaneudbygningen flyttede festivalen i 2014 fra middelalderparken til Akershus f\xc3\xa6stning, og samtidig blev arrangementet udvidet med \xc3\xa9n dag, s\xc3\xa5dan at det bliver indledt fredag aften med koncerter, dans, fest og "ildshow ved solnedgang"._NEWLINE_Der er ogs\xc3\xa5 blevet startet et samarbejde med middelalderfestivalene i Hamar og T\xc3\xb8nsberg, og i 2013 tog festivalen initiativ til Foreningen for norske historiske festivaler. Den nystartede foreningen t\xc3\xa6ller i 2014 18 medlemsorganisationer p\xc3\xa5 landsbasis.'